หากอาการรองช้ำอักเสบไม่ดีขึ้น อาจพิจารณารักษาด้วยอะไร
ก. ปรับเปลี่ยนปัจจัยกระตุ้นการบาดเจ็บต่อเอ็นรองช้ำ
ข. ใช้ยาลดปวด
ค. คลื่นกระแทก
ง. ฝึกการยืดหยุ่นเอ็นร้อยหวายและเอ็นรองช้ำ
คำตอบคือ ค.  เพราะว่า เพราะหากอาการรองช้ำอักเสบไม่ดีขึ้น อาจพิจารณารักษาด้วยคลื่นกระแทก (shock wave therapy) หรือการผ่าตัด

รองช้ำ (plantar fascia) คือ เอ็นที่ขึงอยู่ที่ฝ่าเท้าจากกระดูกส้นเท้าแผ่ไปยังนิ้วเท้าทั้งห้านิ้ว ซึ่งทำหน้าที่ให้อุ้งเท้าขณะเดินลงน้ำหนัก เมื่อรองช้ำเกิดรอยโรคซึ่งมักรู้จักกันในชื่อ รองช้ำอักเสบ (plantar fasciitis) ผู้ป่วยจะมีอาการปวดบริเวณส้นเท้า ซึ่งเป็นบริเวณจุดเกาะของเอ็นรองช้ำกับกระดูกส้นเท้า โดยอาการปวดมักจะเกิดขึ้นในก้าวแรก ๆ ของการเดิน หลังตื่นนอนตอนเช้าหรือหลังจากนั่งนาน ๆ อาการปวดจะหายไปเมื่อเดินไปสักระยะหนึ่ง โดยอาจจะมีการปวดอีกครั้งหลังจากเดินต่อเนื่องเป็นระยะเวลานาน ๆ รองช้ำอักเสบมักเกิดในวัยกลางคน ซึ่งเอ็นรองช้ำจะเริ่มมีการเสื่อมสภาพ ร่วมกับปัจจัยอื่น ๆ เช่น น้ำหนักตัวมาก เบาหวาน หรือลักษณะงานที่ต้องยืนหรือเดินนาน ๆ รวมไปถึงรูปทรงเท้าที่ผิดปกติ เช่น เท้าแบน (pes planus) และอุ้งเท้าสูง (pes cavus) ซึ่งปัจจัยเหล่านี้มีผลต่อการกระจายแรงกดที่กระทำต่อเอ็นรองช้ำ เกิดการบาดเจ็บซ้ำและการเสื่อมสภาพของเอ็นรองช้ำมากขึ้น

รองช้ำอักเสบ ส่วนใหญ่สามารถรักษาได้โดยวิธีที่ไม่ต้องผ่าตัด โดยให้ฝึกการยืดหยุ่นเอ็นร้อยหวายและเอ็นรองช้ำ การใช้ยาลดปวด การปรับเปลี่ยนปัจจัยกระตุ้นการบาดเจ็บต่อเอ็นรองช้ำ เช่น การลดน้ำหนัก ก็มีส่วนช่วยย่นระยะเวลาการรักษาและช่วยลดโอกาสการกลับมาเป็นซ้ำได้ หากยังไม่ดีขึ้นอาจพิจารณารักษาด้วยคลื่นกระแทก (shock wave therapy) หรือการผ่าตัด
ออร์โธปิดิกส์ (ออร์โธปิดิกส์) - Orthopedics,เวชศาสตร์ฟื้นฟู